*«\_\_\_\_» \_\_\_\_\_\_\_\_\_\_\_\_\_\_ 201 թ.*

*No \_\_\_\_\_\_\_\_\_\_\_\_\_\_\_\_\_\_\_\_\_\_*

**Տ Ե Ղ Ե Կ Ա Ն Ք**

**««Մաքսային միության անդամ պետությունների մաքսային ծառայությունների միավորված կոլեգիայի մասին» 2011 թվականի հունիսի 22-ի պայմանագրում փոփոխություններ կատարելու մասին» արձանագրության ստորագրման նպատակահարմարության մասին**

«Մաքսային միության անդամ պետությունների մաքսային ծառայությունների միավորված կոլեգիայի մասին» պայմանագիրը (այսուհետ՝ Պայմանագիր) ստորագրվել է 2011 թվականի հունիսի 22-ին Ռուսաստանի Դաշնության, Բելառուսի Հանրապետության և Ղազախստանի Հանրապետության միջև:

Պայմանագրի հիմնական նպատակն է Մաքսային միության անդամ պետությունների մաքսային ծառայությունների փոխգործակցության համակարգումը, Մաքսային միության նպատակների և խնդիրների իրականացման ապահովումը, մաքսային օրենսդրությունից և ոլորտը կարգավորող այլ իրավական ակտերից բխող կարգավորումների միասնական մշակումն ու կիրառումը:

Հայաստանի Հանրապետությունը վերոհիշյալ Պայմանագրին միացել է 2015 թվականի հունվարի 2-ից:

2017 թվականի ապրիլի 11-ին ստորագրված Եվրասիական տնտեսական միության մաքսային օրենսգրքի՝ 2018 թվականի հունվարի 1-ից ուժի մեջ մտնելու հետ պայմանավորված անհրաժեշտություն է առաջացել փոփոխություններ կատարել նաև Պայմանագրում:

Արձանագրությամբ նախատեսվում է Պայմանագրում կատարել հիմնականում տեխնիկական բնույթի փոփոխություններ, և վերջինիս մեջ տեղ գտած եզրույթներն ու արտահայտությունները համապատասխանեցնել նոր մաքսային օրենսգրքում կիրառվող սահմանումներին:

Արձանագրությամբ կատարվող փոփոխություններով սահմանվում է նաև միավորված կոլեգիայի նախագահի և նրա տեղակալների նշանակման կարգն ու ժամկետը, ինչպես նաև նրանց կողմից կոլեգիայի որոշումների ստորագրման ընթացակարգը:

««Մաքսային միության անդամ պետությունների մաքսային ծառայությունների միավորված կոլեգիայի մասին» 2011 թվականի հունիսի 22-ի պայմանագրում փոփոխություններ կատարելու մասին»» արձանագրության նախագիծն արժանացել է Եվրասիական տնտեսական միության անդամ պետությունների հավանությանը Եվրասիական տնտեսական հանձնաժողովի կոլեգիայի 2018թ. հունվարի 31-ի թիվ 16 կարգադրությամբ:

Եվրասիական տնտեսական հանձնաժողովի խորհրդի 2018 թվականի հունվարի 18-ի թիվ 4 կարգադրությամբ արձանագրության նախագիծը հավանության է արժանացել և ներկայացվել ԵԱՏՄ անդամ պետություններին՝ դրա ստորագրման համար անհրաժեշտ ներպետական ընթացակարգերն իրականացնելու նպատակով:

Արձանագրության նախագծով Հայաստանի Հանրապետության համար ֆինանսական պարտավորություններ նախատեսող՝ եկամուտների նվազեցման կամ ծախսերի ավելացման հանգեցնող դրույթներ առկա չեն:

Հաշվի առնելով վերոգրյալը` հայտնում ենք, որ ՀՀ պետական եկամուտների կոմիտեն նպատակահարմար է գտնում ««Մաքսային միության անդամ պետությունների մաքսային ծառայությունների միավորված կոլեգիայի մասին» 2011 թվականի հունիսի 22-ի պայմանագրում փոփոխություններ կատարելու մասին» արձանագրության ստորագրումը:



Դ. ԱՆԱՆՅԱՆ